Vi befinder os i år 208. Efter mange års borgerkrig-
- ruger en uhyggelig stilhed over det nordlige Kina.
En efter en har de oprørske krigsherrer mødt deres endeligt-
- for førsteminister Cao Caos sværd.
Nu bøjer selv Han-kejseren sig for overmagten.
Men fra syd lyder en trodsig røst.
To hærførere gør oprør mod Cao Caos tyranni.
Den aldrende Liu Bei og den uerfarne Sun Quan.
Cao Cao anmoder derfor kejseren om at stemple de to som forrædere -
- og erklære de sydlige provinser krig.
Vær hilset, Deres Majestæt.
FØRSTEMINISTER CAO CAO
I går anmodede jeg kejseren om at bekrige Liu Bei og Sun Quan.
Har Deres Majestæt godkendt dekretet?
Borgerkrigen er netop afsluttet.
Hæren og vort folk trænger til fred.
Sun og Liu gebærder sig, som var de kejsere i syd.
De lægger råd op mod Deres Majestæt.
Knuser vi dem ikke i tide, vil de styrte Deres Majestæt af tronen.
Førsteministeren må give mig tid til at betænke forslaget.
Hvor længe skal Deres Majestæt tænke?
Mine soldater har kæmpet og givet deres liv -
-for at bevare Han-dynastiet.
Kejseren husker nok sit eksil. Kom kejserfamilien ham til undsætning?
Havde jeg ikke nedkæmpet krigsherrerne, -
- hvor mange ville så ikke gøre krav på Deres trone nu?
Jeg dekreterer hermed, at førsteminister Cao Cao -
- skal føre hæren til kamp mod oprørslederne Liu Bei og Sun Quan.
Tak, Deres Majestæt.
Med en fart på 150 km om dagen tromler den vældige hær sydpå -
- og knuser Liu Beis hovedby.
ZHAO YUN GENERAL I LIU BEIS HÆR
De er håbløst i undertal, -
- men Liu Beis hær gør sig klar til at møde fjenden udenfor byen.
Liu Beis mest trofaste general står for dette sidste forsøg -
- på at redde tusindvis af bønder fra en grufuld massakre.
Liu Bei våger personligt over sine flygtende undersåtter.
Herre! Deres hustru og barn er fanget i byen.
KONGMING STRATEG I LIU BEIS HÆR
- General Zhang. - Kongming, hvordan ser det ud?
Cao Caos hær er større end forventet. Rytteriet vil være her inden længe.
De angriber i kileformation. Vi kan blinde dem med lys og forsinke dem.
Hold dem stangen i to timer, så de civile kan nå at flygte.
Andet geled skal bruge tusind mand mere.
Overlad det til mig.
- Herre. - Kongming.
Bønderne er langsomme. De skal bruge mindst fire timer mere.
General Zhang mangler tusind mand, hvis han skal bremse Cao Caos angreb.
Lad bønderne flygte selv. Cao Cao vil have kapitulation, ikke deres blod.
Det går ikke. Der er gamle, kvinder og børn, der har brug for hjælp.
Herre, bønderne forsinker os.
Store mænd må se gennem fingre med bagateller.
Det er loyale folk. De fulgte os for at undslippe Cao Caos åg.
Hvis ikke vi vil beskytte de civile, hvorfor så føre krig?
Udmærket. Fremad.
- Nådigfrue! - General Zhao...
Han er min husbonds eneste arving.
- Lad ikke fjenden tage ham. - Op på hesten!
Af sted, nådigfrue!
Nådigfrue!
Til side!
Til angreb!
Så er det nu.
GUAN YU GENERAL I LIU BEIS HÆR
- General Zhao. - Zhao Yun.
- Tilbage! - Hvorfor? Vi kan stadig kæmpe.
Vi er i undertal. Vi må beskytte de civile for at minimere tabene.
Alle beskytter de civile! Det er en ordre!
Guan Yu, kom så!
Tænk ikke på mig. Beskyt de civile. Og få vores herres søn i sikkerhed!
Beskyt de civile!
Ærede førsteminister... Liu Bei er sårbar. De er på flugt.
Rør ham ikke!
Trods sine mange nederlag har Liu Bei store krigere i sin sold.
En dag vil de alle sammen tjene mig.
Herre...
Jeg reddede Deres søn.
Men Deres hustru...
Zhao Yun, rejs dig op.
Jeg har lidt værre nederlag end dette.
Cao Cao tror, han kan tilrane sig kejsermagten.
Men så længe jeg lever, -
-vil jeg straffe hans forbrydelser mod Han-dynastiet.
Herre, lad mig ride sydpå og bede Sun Quan om hjælp.
Sun Quan? Har han modet til at tage kampen op-
- med så mægtig en fjende som Cao Cao?
Nok er Sun Quan ung, men han drømmer om storhed.
Sun-klanen er stærk. De har penge og en kampvant hær.
Han har brug for os, ligesom vi har brug for ham.
Med en fælles sejr kan vi trænge Cao Cao tilbage mod nord.
Så kan vi drage vestpå og samle vore styrker.
Med os i vest, Cao Cao i nord og Sun Quan i syd-
-vil magtbalancen udlignes. Vi kan ikke standse Cao Cao alene.
Liu Bei er flygtet sydpå langs floden.
Hvis han slutter forbund med Sun Quan, frygter jeg...
Er det ikke det, vi ønsker?
Tager Sun Quan forræderens parti, er det at betragte som et oprør.
Det vil retfærdiggøre vores krig.
Skønt Liu Bei er af kejserens slægt, er han født som fattig skoflikker.
Sun Quan er en hvalp, der aldrig har bedrevet noget.
Det er en taber og en kujon, der rotter sig sammen.
Hvad kan de udrette?
PALADSET I SYD
SUN QUAN GUVERNØR I DE SYDLIGE PROVINSER
Vær hilset, Deres Nåde.
Kongming, jeg hører, at Cao Cao løb Liu Bei over ende.
Nederlaget skyldes min herres ædelsind.
Han nægtede at lade de civile i stikken, omend de forsinkede os.
- Hvor stor er Cao Caos hær? - Umådelig. Mindst 800.000 mand.
Cao Caos egentlige mål er ikke Liu Bei. Det er de sydlige provinser.
Med titel af førsteminister styrer han kejseren som en marionetdukke.
Erobrer han syden, vil han tilrane sig tronen.
Herre, De må ikke gå i krig. intet er vigtigere end at værne om freden.
De kan også vælge at overgive Dem. Så slipper De da med livet i behold.
Cao Cao vil måske endda tilstå Dem guvernørtitlen, så hvorfor kæmpe?
Påstår du, at jeg ikke kan måle mig med Liu Bei?
Nej da. Deres Nåde er en fremragende leder.
Meget lig Liu Bei.
Men De besidder store områder. Det gør Dem mere magtfuld end Liu Bei.
Herre, Kongming har en plan, der skal tvinge Cao Cao i knæ.
Det kan ikke skade at lytte til ham.
Trods nederlaget tæller min herres styrker stadig tre generaler-
- samt en flåde på 10.000 mand.
En alliance med sydens dygtige hær vil styrke begge parter.
Cao Caos hær er stor, men kun de færreste soldater er ham loyale.
De er ikke vant til sydens klima og har ingen erfaring med søfart.
Denne forhastede invasion kan blive hans undergang.
Sejr! Sejr! Sejr!
Dine argumenter er fornuftige.
Herre! Lad ikke Kongming føre Dem bag lyset.
Vi har ingen grund til at gøre oprør mod Cao Cao.
Deres Nåde.
Jeg ved, De har store evner.
Ethvert sværd skal trækkes en dag.
Herre, gør det ikke!
Stille!
Den klagesang har jeg hørt til ulidelighed.
Lad mig tænke over det. Jeg må tænke over det.
Jeg flyver på dragers og vindens vinger.
Verden vil blive forenet under ét og samme navn.
De sydlige provinser er i sandhed himmel på jord.
En skam, at Cao Cao vil gøre aske af det hele.
Du fik næsten overbevist guvernøren.
Der er én mere, jeg skal overbevise.
- Fyrst Zhou Yu. - Netop.
Han er som en bror for Sun Quan.
Sun Quans salige far sagde engang, at er der behov for diplomati...
- Så gå til Zhou Yu. - Hans garnison er ved Røde Klippe.
GAN XING GENERAL I SYDENS HÆR
Formation!
Og en vinge mere.
Gåseformation. Ikke dårligt.
Desværre er den umoderne.
Denne vej.
Giv mig den.
ZHOU YU FYRSTE I DE SYDLIGE PROVINSER
Deres Nåde...
Prøv den nu.
Tak.
Deres Nåde, dette er Kongming.
- Vær hilset, fyrst Zhou. - Vær hilset.
- Du bruger vifte på så kold en dag? - Den beroliger mig. En gammel vane.
Du virker ellers ikke nervøst anlagt.
Denne vej.
- Hvad smiler du ad? - Jeg er bare fuld af beundring.
Disse soldater kan både kæmpe og sætte pris på musik.
- Har du forstand på krigsførelse? - En smule.
Du kaldte mine formationer umoderne.
Intet andet menneske ville kunne høre mig på den afstand.
Min hørelse er ganske god.
Gan, Kongming kalder din formation umoderne.
En formations styrke bestemmes af soldaternes mod, umoderne eller ej.
- Og det er ...? - General Gan Xing.
Giv mig det! Kan du ikke finde ud af at holde på et spyd?
Læg kræfter i!
Igen!
General Gan og hans tropper var engang sørøvere. Tir ham ikke.
Tilgiv mig.
Deres Nåde, tiden er knap. Skal vi kæmpe eller overgive os?
- Lu Su, ikke mere politik nu. - Javel.
Jeg er sikker på, at Kongming kan spille. Hvad med en duet?
- Mine evner er begrænsede. - Jeg tror, de er skikkelige.
Hvis samarbejdet er harmonisk, bliver det den perfekte alliance.
- Har førsteministeren malet det? - Ja.
Hendes navn er Xiao Qiao.
Hendes far så mit potentiale, da jeg var ung. Jeg så hende kun én gang.
Nu er hun berømmet for sin skønhed. Og Zhou Yus hustru.
Når jeg har erobret syden, skal hun være min.
Vi kan da ikke rejse uden at drøfte alliancen.
Han svarede gennem musikken. Han vil gå med i krigen.
Har min bror indledt denne krig...
...for en kvindes skyld?
Krigen synes uundgåelig.
Vi kan ikke standse invasionen, men måske kan vi forhindre andre krige.
At forhindre krig er det vigtigste.
Hvorfor bliver du ved med at skrive "Ping An"?
Ping An er...
...et navn.
Kom.
Kan du høre noget? Lyt godt efter.
Folk siger, at kvinder og børn skal evakueres.
Bliver jeg også sendt væk?
Jeg giver ikke slip på dig. Du skal blive herved min side.
Erobrer Cao Cao syden, vil han tilrane sig tronen.
Jeg går i krig.
Enhver, der foreslår, at vi overgiver os, -
-vil lide samme skæbne som dette bord!
Zhou Yu. Cheng Pu. Lu Su.
Hør min befaling!
Zhou Yu udnævnes til storfyrste, Cheng Pu til fyrste -
- og Lu Su til chefstrateg. Vi allierer os med Liu Bei-
-for at knuse den forræder til Cao Cao!
- Så er jeg her. - Hvad laver du her?
- Jeg vil kæmpe. - Krig er ikke noget at spøge med.
Tror du, det er min spøg? Kvinder har også pligt til at tjene kejseren.
Det samme har en hest.
Hvem er det?
Guvernør Sun Quans søster, prinsesse Shang Xiang.
- Har prinsessen været i krig før? - En gang skal jo være den første.
Efter min første krig bad jeg til, at der ikke ville blive flere.
Så skal I altså tage mig med i morgen.
En gang til! Hurtigt!
skønjomfru beskeden og fager
alle andre end sin mand forsager
- Hvorfor læse, når man ikke har mad? - Det vil du forstå en dag.
Dygtiggør dig nu, så kommer maden senere.
- General Zhao. - Kongming, du er tilbage.
Dette er storfyrst Zhou Yu.
- Vær hilset, Deres Nåde. - Mine herrer.
Sun Quans tropper er en stor hjælp. Jeg er dybt taknemmelig.
Våbenfæller er venner. Venner behøver ikke være så formelle.
Hvor mange soldater råder De over?
- 30.000. - Det er muligvis ikke nok.
Mener De, at vores hær er lille? Jeres tabte pusten efter ét slag.
Hvor mange har I måske vundet? Lad høre, så får vi et billigt grin.
Hvilken forskel gør det? I taber jo hver gang!
Hellere tabe end være en kujon!
Skal du skubbe? Du kan bare komme an!
Zhang Fei.
Vi opfører os som fjender, ikke som allierede.
Storfyrste, hvad mener De?
Det er stærkt.
Selv svage græsstrå som dette -
- bliver stærke, når de flettes sammen.
I har en retsindig leder og tapre generaler.
Vi sydens sønner må beskytte vores hjem, koste hvad det vil.
Jeg har en drøm. En drøm, vi alle er fælles om.
En drøm om sammenhold.
Sammen kan ingen knække os.
Ærede førsteminister, en budbringer fra syden er ankommet.
- Har Sun Quan modtaget mit budskab? - Det har han.
Hvad svarer han?
Papiret er blankt. Hvad er meningen?
Han vil kæmpe. Hvorfor så spilde tid på ord?
Halshug ham!
Vi ærer sydens første martyr!
Han slagtede vores budbringer...
...for at knuse vores moral.
Jeg er ikke bange for ham. Jeg har ventet på denne dag.
Zhou Yu er jo så glad for søslag.
Og mine admiraler Cai Mao og Zhang Yun tørster efter kamp.
Sejl flåden ned ad floden.
De har en stærk flåde og strømmen i deres favør. De angriber fra søsiden.
- Hvornår tager vi af sted? - Inden daggry.
Han angriber i nat.
Nej...Angrib i nat.
Skulle han virkelig ville handle så overilet?
Han vil forsøge at overrumple os.
Ved Xinye red hans rytteri 250 kilometer på tre dage.
Vi nåede aldrig at forberede os.
Han anbringer krigsfanger i front og sine tro soldater bagest.
Cao Hong og Zhang Liao, jeres skibe danner bagtrop.
De øvrige generaler fører rytteriet mod vest og yder flåden dækning.
Hvor vil de fokusere deres invasion?
Lige her.
De lagde garnisonen herved Røde Klippe, fordi De forudså dette.
- Selv med mine umoderne formationer. - Min er endnu mere umoderne.
Skildpaddeformationen. Den er i sandhed umoderne.
Men den kan anvendes med stor effektivitet.
Zhou Yu og Kongming er tåber, hvis de tror, jeg vil bruge flåden.
Cai Maos flåde skal kun tjene som afledningsmanøvre.
Xia Hou Jun og Wei Ben, I tager 2.000 ryttere og overrumpler dem.
Cao Caos hær er primært landstyrker. Hvorfor skulle han angribe ad floden?
Hvad mener De?
Cao Cao indvier end ikke sine egne folk i sine egentlige planer.
Holdt!
Aflæg rapport!
Der er hverken soldater eller civile at se i miles omkreds.
Alle er flygtet med undtagelse af en skildpadde.
- Det kan være et baghold. - Jeg er ikke bange for piger!
Fyr!
Fjenden er fanget. Skildpaddeformationen virker endnu.
Formation!
- Jeg vidste, det var et baghold! - Forbandet!
Bryd gennem skjoldene!
Til angreb!
- Vi må bryde ud i samlet trop! - Zhou Yu skal dø for det her.
Rotér!
Til angreb!
Dræb dem!
Hold formationen!
Herre!
Fabelagtigt! Helt og aldeles fabelagtigt!
Forsvind.
Aflæg rapport!
Deres Nåde, Cao Caos flåde sejler mod Røde Klippe.
- De overmandede os, Deres Nåde. - Umuligt, vi kan ikke besejres!
En mindre streg i regningen. Der er ingen grund til panik.
Det lykkedes dem at tage den gamle ræv ved næsen.
Se engang. Her kommer vi sejlende ved højlys dag.
Men de sender ikke ét skib imod os.
I stedet overfaldt de vores landstyrker. De var velforberedte.
De er en forhutlet flok røvere, men vi må ikke undervurdere dem.
De har ingen skibe at forsvare sig med. Lad os angribe med flåden.
Vore soldater har brug for at hvile og vænne sig til søen.
Vi krydser floden, når tid er.
Jeg skal nok få hugget min poesi ind i den klippe.
Slå lejr dér.
På bredden over for Røde Klippe.
Se alle de skibe.
Brugt som pindebrænde kunne de brænde i hundrede år.
Hvordan skal vi besejre en sådan styrke?
Cao Cao påstod at have 800.000 mand. Det ser ud til, han talte sandt.
Han har en stor hær, og hvad så? Vi stoppede dem med en skildpadde.
Præcis. Nederlaget har forsinket deres fremmarch.
Hvad mener du?
I stedet for at sætte sin flåde ind forsøgte Cao Cao et rytteriangreb.
Det slog fejl.
Nu vil han skifte taktik og angribe med flåden.
Han brugte rytteriet til at lodde vores styrke med.
Men vi ved intet om vores fjende. Vi kan kun afvente det næste angreb.
Det kan være, jeg skulle hjælpe de andre sårede soldater.
Se, hvor godt jeg har forbundet dig.
Du har snøret mig ind som en risbolle.
Måske er Cao Cao slet ikke så farlig alligevel.
Han er yderst farlig. Han er en erfaren hærfører.
Og han skyr ingen midler.
Det er muligt, han kan føre en hær...
...men han har ingen venner.
På det felt kan han ikke måle sig med dig.
Vend den anden side til.
De benytter en besynderlig flådeformation.
Enhver formation har sin svaghed. Det gælder bare om at finde den.
Det skulle være nemt nok.
Godt sparket.
De er blevet hurtigere, de små abekatte.
Førsteministerens påfund med sparkebold gør de unge hårdføre.
Tætte geledder!
Hjælp ham indenfor.
Følg mig!
Hastig som vinden.
Deres Nåde, Zhou Yus hær er lille. Han må ty til partisantaktikker.
Zhou Yus sølle sejr har gjort ham kry.
Han er ikke partisankriger. Han vil møde os ansigt til ansigt.
Foranderlig som skoven.
Sejren på vandet er lagt i hænderne på...
...mine admiraler Cai Mao og Zhang Yun.
Vi vil gå i døden for Dem!
Voldsom som ilden.
Urokkelig som bjerget.
Mål!
Hvis du afskyr krig, hvorfor kan du så citere "Krigskunsten"?
For at forstå dig må jeg kigge lidt i dine bøger.
Tusind bøger kan ikke måle sig med en kop af din the.
Jeg er glad, bare du nyder den.
Du håndterer dit sværd som en, der formår at besejre Cao Cao.
Gid vi kunne invitere Cao Cao til te, glemme alt om krig-
- og bare nyde omgivelserne. Ville det ikke være dejligt?
Han påskønner næppe tebrygningens kunst.
Det uvante klima har gjort soldaterne syge.
De er udmattede af strid, -
- og deres modstandskraft er svækket. Det giver tyfussen frit spil.
- Kan den kureres? - Ja.
Men ikke fra den ene dag til den anden.
Hvor mange er døde?
Flere end hundrede. Om få dage har vi en epidemi.
Vi må begrave dem i en fart.
Nej, de skal brændes. Det er den eneste måde at standse smitten på.
Byg nogle store bål.
Vent lidt.
Træk båden herhen.
Træk den ind.
- De er jo døde. - Det er fjendens soldater.
EPIDEMI
- Underret generalen. - Javel!
Læg våben og harnisker her.
Læg ligene derovre.
Se at komme væk.
Rør dem ikke! De er døde af tyfus!
Se at komme væk! Det smitter!
Lad være med at røre noget! Se at komme væk!
Få civilisterne væk!
Det er for jeres egen skyld! De er sygdomsbefængte!
Cao Cao er i sandhed grusom.
Soldaterne her har rørt ved ligene. Jeg har anbragt dem i karantæne.
- Og de civile? - Jeg frygter, at mange blev smittet.
Cao Cao nedlader sig til beskidte numre.
Han forsøger at kyse os.
Hvad gør vi med ligene?
De var vores fjender. Smid dem ud til fiskene.
Nej. De skal stedes til hvile.
Det går ikke at begrave dem. De må brændes.
Jeg løfter mit bæger og synger en sang
ved ikke om min vej bliver kan eller lang
livet er som dug på strå
mangen dag er gået tilbage er kun få
tungsind stikker i mit bryst bølger slår mod minders kyst
hvem kan luge disse sorger ud? Ingen anden end vinens gud
hver en stjerne nu er slukt rask mod syd går kragers flugt
flyver uden mål og med hvem ved hvor de slår sig ned
på højen finde? ved bjergets fod?
vis er den der flyr sin fjende før jorden farves
af hans blod
Forsigtig, det er varmt.
Har du medicin nok?
Her vokser ikke mange cassiatræer, men vores folk leder videre.
Kan cassia kurere tyfus?
Det lindrer symptomerne, -
- men en egentlig medicin kræver andre ingredienser.
Lad mig se.
Hurtigt! Bær vores soldater ud!
Stands! Hvad er det, I gør?
Hvad foregår der? Patienterne er ikke i stand til at blive flyttet.
Jeg beder jer, I må ikke flytte dem. De er syge!
Forlader De os?
Storfyrste, denne epidemi er ikke til at standse.
Jeg har knap 20.000 mand.
Hvis det her fortsætter, risikerer jeg at miste alt.
Jeg må lægge en ny strategi.
De trækker Dem i nødens stund? Denne alliance var Deres forslag.
Og nu stikker De halen mellem benene? Det er forræderi.
Vi er hædersmænd. Men se, hvad der sker med vores soldater.
Tæller vores soldater måske ikke?
- Egoister. - Hvem kalder De egoister?!
Herre, slaget kan begynde hvert øjeblik. Hvordan kan De ...?
Efter ti år med nederlag kan jeg ikke klare flere.
Selv soldater må sørge for at overleve.
- Vi må ikke svigte vore allierede. - Jeg ved, hvordan du har det.
Men når nøden er størst, kan ingen leve af retfærdighed alene.
Jeg må lade andre om at udkæmpe de store slag.
En dag vil du forstå mig.
Liu Bei.
Det har været en ære at kæmpe side om side med Deres soldater.
Vi sloges for et fælles mål.
Et mål, det ikke bliver nemt at nå.
Lykke til.
Vi vil mødes igen.
Tager du ikke med dem?
En mand skal stå ved sit ord. Jeg vil fuldføre, hvad jeg har startet.
Det er jo galemandssnak.
Så er vi alle sammen gale.
Theen er klar, Deres Nåde.
Spejderne rapporterer, at tyfussen har skabt kaos i sydens rækker.
En ting mere. Liu Bei og hans hær er på tilbagetog.
- Godt. - Deres alliance er knust.
Godt.
Vær hilset, Deres Nåde.
Skrider forberedelserne fremad?
Som planlagt, Deres Nåde.
Vi knytter skibene sammen med jernstænger.
Soldaterne er ikke søvante.
Nu bliver skibene lige så stabile som landjorden.
End ikke et stormvejr vil kunne gøre soldaterne søsyge.
- Kan de skilles ad? - Naturligvis.
Adskil skibene!
Når skibene skilles ad, -
- danner de knibtangsformation og er klar til kamp.
I er i sandhed maritime eksperter. En fremragende taktik.
Vi takker Deres Nåde.
Herre, Cao Cao har flere hundredtusind soldater.
Vi har kun 30.000. Vi er håbløst i undertal.
Hvad kan vi stille op?
Nu afgøres sydens skæbne.
Vi må kæmpe, selvom vi umuligt kan vinde.
- Hvor mange pile har vi? - Knap 50.000.
Liu Bei tog 40.000 med sig, da han luskede bort.
Vi har stadig én chance. Vi kan tage deres forsyninger.
Godt tænkt. Hvad har De i tankerne?
At stjæle deres våben vil demoralisere dem.
Vi må stjæle 100.000 pile. Det vil ryste deres tro på sejr.
Udmærket.
Lad mig om at stjæle pilene. Jeg har en ide.
Stjernevrimmel om natten, slangeskyer om dagen.
Tågen ruller ind.
De har noget mærkeligt vejr hernede sydpå.
Hvordan kan det tordne midt om vinteren?
Kan I høre det?
Fjenden! Fjenden nærmer sig!
Adskil skibene!
Send venstre flanke mod fjenden!
Bueskytter klar. Fyr, så snart de er i sigte.
Klar! Alle skibe ind på række!
Fyr.
Fyr!
Klar! Alle skibe vender!
Slå trommerne an. Giv dem noget at skyde efter.
Skyd efter trommerne!
Fyr!
Missionen er fuldført.
Skål.
De flygter som skræmte mus. Tilbage til jeres poster!
- Tak for gaven, førsteminister. - Tak! Tak!
Sikke et syn! Kongming, kom og se!
Hvordan vidste du, der var tåge på vej?
Klar stjernehimmel og slangeskyer varsler tåge.
Når du ved, hvordan jord og himmel forandrer sig, -
- så bliver sol, måne og stjerner, -
-vind, skov, bjerge og ild til dine tjenstvillige soldater.
Hov, vi mister en båd.
Det var en skam.
93.800.
94.000.
94.200.
94.600.
Vi skyder Cao Cao med hans egne pile. Det bliver et interessant slag.
Hør min befaling! Om to dage krydser vi floden og erobrer Røde Klippe.
Hør førsteministerens befaling! Vi krydser floden om to dage!
Vær hilset, alle sammen. Undskyld ventetiden.
Havde du problemer?
Ikke ud over at jeg landede i en mudderpøl, da jeg sprang over muren.
Shang Xiang?
Hvor i alverden har du været?
Svar mig!
- De er klar til at gå til angreb. - Shang Xiang...
- Du er vendt tilbage. - Xiao Qiao.
Shang Xiang?
Her, Xiao Qiao. Hjælp med at vikle mig ud.
Det er et kort over Cao Caos lejr.
Hvis du var Zhou Yu, hvordan ville du så angribe?
Han har kun soldater nok til ét frontalangreb på vores flåde.
- De vil angribe os med ild. - Ild? Det kan jeg ikke tro.
En hær i undertal har brug for styrke. Hvor kan de få den fra?
Fra ilden. Det er en velkendt strategi.
Uheldigvis for dem vil den ikke virke. Vinden blæser fra nordvest.
Hvis de angriber os med ild, -
- vil de komme til at kæmpe mod vinden og brænde sig selv.
Det er os, der med fordel kan bruge ild.
Ja, last skibene med svovl.
I morgen reducerer vi Røde Klippe til aske.
Cao Caos hær har taget opstilling.
Det endelige slag kan komme i nat.
Det bliver en kamp til døden.
Uanset hvad, må vi kæmpe med alt, hvad vi har i os.
Hvad betyder stregerne mellem skibene?
Det lyder skørt, men de har spændt skibene sammen.
På den måde undgår de at blive søsyge.
Ikke mere snak. Hvad er Deres strategi?
Cao Caos lejr ligger dårligt.
Bugtens form gør retræte vanskelig.
Hvis deres angreb slår fejl, kan de ikke komme i sikkerhed.
Vi bør bruge ild. Terrænet er favorabelt for os.
Hvis vi brænder deres fortrop, vil de være fanget og sårbare.
Nemlig, et ildangreb.
Giv mig ti skibe med ild om bord.
To angriber deres flanker.
De resterende otte styrer direkte mod deres centrum -
- og brænder en åbning. Så kan I andre storme ind.
Havde vi dog bare Liu Beis rytteri, så vi kunne angribe lejren bagfra.
Så ville sejren med sikkerhed være vores.
Vinden er i deres favør.
Den er i nordvest. At sejle ind i vinden vil brænde vores egne skibe.
Cao Cao ved, han har vindens gunst. Han vil selv bruge ild mod os.
Hvorfor er du så stille? Hvad kigger du på?
Se, den mørke dis mod øst. Den omkranser solen.
Ganske usædvanligt, ikke?
- Hvad betyder det, Kongming? - At vinden vil vende.
Sker det i løbet af en varm vinter, at solen omkranses af dis, -
- vil der over Yangtze-floden blæse en usædvanlig vind.
- Hvordan usædvanlig? - En varm sydøstenvind.
Den blæser fra sydøst mod nordvest.
Kan du forudse, hvornår vinden vender?
I nat eller i morgen tidlig.
Vejret har før været altafgørende. Den, som kan forudse det, vil sejre.
Vi må forsinke hans angreb.
Det er vores eneste chance for sejr.
- Større! - Javel.
- Duer ikke. Større! - Javel.
- Duer ikke. Endnu større! - Hvor store skal de være?
Det var bedre.
Sådan skal det være.
Se, hvor stærk vestenvinden er.
Den vender aldrig. Vi kommer ikke i nærheden af dem.
Østenvinden skal nok komme.
Deres Nåde! Det er forfærdeligt!
Nådigfruen er forsvundet!
Min kære husbond. Når du læser dette, -
- vil jeg være på vej til Cao Caos lejr.
Jeg lover at tage mig i agt -
- og ikke at handle, før tiden er inde.
Jeg håber, at østenvinden kommer snart.
Hvor der er tro, er der håb.
Yangtze-flodens klare vand. Skovens smaragdgrønne løv.
Fuglene, der bygger rede. Fiskeren, der synger sin aftensang.
Dette er vort hjem.
Vort smukke hjemland.
Vort folk vil med glæde lade livet for hendes skyld.
Hvordan skal jeg så kunne se passivt til?
Jeg har båret på vores barn, Ping An, i tre måneder.
Jeg har fortiet det af frygt for at distrahere dig.
Vi må ikke sætte hensynet til vores barn højere -
- end hensynet til sydens børn.
Frygt ikke.
Jeg skal nok bringe Ping An sikken hjem.
Zhou Yus hustru er her. Hun kommer alene.
Zhou Yu.
Vi må lægge slagplanen om.
Af hensyn til din hustrus sikkerhed. Nogle må forsøge at undsætte hende.
Vi ændrer intet.
Vi sætter alle mand ind i frontalangrebet.
Det går ikke at dele vore styrker.
Deres Nåde, vi er alene på slagmarken.
Uden vore allierede er chancen for sejr minimal.
- Jeg opgiver aldrig min drøm. - Drømme alene gør ingen sejr.
Hvornår vender vinden?
Ifølge de nyeste observationer, omkring klokken et.
Har De til den tid stadig tillid til Deres venner, tænd da en lampe.
Skulle ulykken ramme Xiao Qiao, vil De da kæmpe for ærens skyld?
Jeg har mødt dig én gang før, på dit fædrene gods.
Allerede dengang var du en stor skønhed.
Du studerede the-ceremonien og yndede at fange sommerfugle.
Fører De denne krig for at vinde mig?
Tror du da det?
Min far holdt meget af Dem.
Dengang troede Cao Cao på retfærdighed, idealer-
- og loyalitet mod kejseren. Han var en ung helt.
Hvordan skulle han ellers være blevet førsteminister?
Ved at slå mange mennesker ihjel.
Jeg hører, at mange af jeres soldater er blevet syge.
Jeg hører, at Liu Bei er flygtet, og at alliancen er brudt.
Sandt.
Så må Zhou Yu være en meget ensom mand.
- Er det ham, der har sendt dig? - Det her var min egen ide.
Hvorfor er du kommet?
For at bede Dem trække Deres hær tilbage.
Sejren er jo Deres. Hvorfor kæmpe videre?
Nej.
Zhou Yu skal bøje sig i støvet for mig.
Hvad foretager du dig?
Jeg er her ikke på min husbonds vegne, men for at tale mit folks sag.
Jeg beder Dem, lad krigen få en ende.
Og hvis jeg afslår?
Hold op med det pjat.
Du skal overvære, hvorledes jeg knuser Zhou Yu.
Det er tidens gang, der udpeger heltene.
Når slaget er vundet, får jeg tid til at nyde din the.
Bare en enkelt kop? Den vil give Dem ro.
Der er aldrig nogen, der har vist os respekt.
Men hvad gør det, så længe vi har vores selvrespekt?
Vore skibe vil lige straks angribe Cao Caos flåde frontalt.
Ingen springer fra borde, medmindre deres skib står i flammer.
- Har I et problem med det? - Nej!
Sådan!
Har I alle sammen skrevet til jeres familier?
Ikke for hurtigt. De skal nyde theens farve og duft.
Hvad venter han på? Vinden opfører sig underligt.
Han drikker the med hende fruentimmeret.
Er det så svært at brygge the?
The-blade, varme, vand -
- og remedier. Man skal kende alle dele indgående.
- Det sværeste er at koge vandet. - At koge vand?
Se!
Vinden har lagt sig.
Ved første opkog ligner boblerne små fiskeøjne.
Ved andet opkog simrer yderkanten som en fontæne.
Det giver den fornemmeste the. Ved tredje opkog sprutter vandet.
Koger vandet mere, mister det sin anvendelighed.
Deres Nåde, vinden vender snart. Lad os angribe. Hvad venter vi på?
- Vore allierede. - Hvilke allierede?
- Liu Bei stak jo af. - Det var en del af Zhou Yus plan.
Visse planer gør man klogt i at holde skjult.
- Stop, den er fuld. - Deres Nåde...
Ser De ikke Deres sande jeg i theen?
Deres hjerte flyder over med ærgerrighed.
Det er så fyldt, at det ikke har plads til andre mennesker.
Med dette fyldte hjerte er De kommet til Røde Klippe,-
- og her vil det blive tømt ud på gulvet.
Deres Nåde forstår ikke the-brygningens kunst.
Deres Nåde, fortæl os, hvad vi skal gøre.
Klokken to angriber de ti ildskibe Cao Caos flåde frontalt-
- og brænder deres fortrop.
Så angriber Zhao Yun den østlige port for at aflede deres opmærksomhed.
Liu Bei, Guan Yu og Zhang Fei -
- stormer Cao Caos lejr gennem den vestlige port.
Læge!
- Deres Nåde. - Tilkald lægen. Mit hoved værker.
Doktor Hua Tuo har forladt lejren.
- Hvad siger du? - Hua Tuo er stukket af.
Kast los!
- Hvad er der med vinden? - Østenvind!
Er den vendt? Umuligt!
Fjendtlige skibe i sigte!
- Fjenden nærmer sig! - Adskil skibene!
- Hvad er det? - Fjendens lanterner, Deres Nåde.
Fremad!
Zhou Yu, jeg har gjort, hvad jeg kunne.
I nat besegles rigets skæbne.
- Der er ikke råd til fejltagelser. - Kongming, så fik du alligevel ret!
- Fjenden nærmer sig. - Adskil skibene.
Vi er allerede i gang.
Tænd bålene!
Hurtigt, herhen!
Fremad for fulde sejl!
Få de skibe adskilt!
Hurtigere!
Tilbage! Beskyt hovedparten!
Fremad mod Cao Caos flagskib!
Slå til med tordenkraft.
Til angreb!
- Nu. - Til angreb!
Efter mig!
Fyr!
Katapulter!
Fjenden kommer nærmere!
Det er frygteligt! De er brudt gennem palisaden!
Hvad hyler du for?
Glem ikke, at du er general.
Bid smerten i dig.
Vi må hjælpe Zhang Fei!
Deres Nåde, vi bliver også angrebet bagfra.
- Det er Liu Beis hær. - Liu Bei?
General Gan, vi må spare vores styrke, til vi er trængt ind.
Du må bryde porten ned, så vi kan slutte os til vores allierede.
- Stol på mig. - Held og lykke.
Holdt!
Den barrikade skal væk!
Fyr!
Angrib hovedparten!
Kom så, soldat!
Hold ud!
General Gan!
Hver for sig er vores bomber intet værd.
- Giv mig dine brandbomber! - Jeg har tre.
Ingen viger! Ingen overgiver sig!
Tag den!
Alle mand til angreb!
Fyr!
Deres Nåde, flåden er tabt. Alle tre eskadrer er blevet sænket.
Det ser ud til, at fjenden også gik op i flammer.
Ja, Deres Nåde. Der er helt stille dernede.
Ilden er for voldsom. Bliv sammen uanset hvad.
Deres Nåde...
- Vi bør overveje et tilbagetog. - Tilbagetog?
Vi har vores bedste soldater i behold. De vil gå i døden for mig.
Lad dem kæmpe til sidste blodsdråbe. Det er sand militærmagt.
Fortsæt fremad!
Vi må blive tæt sammen.
- Kom an, hvis I tør! - Kom tilbage!
Kom og kæmp, din forræder!
Hurtigere!
Bryd formationen!
Snyd!
Tag bakken!
Hold ud, soldat.
Jeg overværede personligt...
...alle krigsherrernes død.
En af dem døde dér.
En anden dér.
Men ikke her.
Lige i rette tid. Jeg vidste, du ikke ville svigte mig.
- Jeg sagde jo, vi ville mødes igen. - Gan Xing ofrede sig.
Ikke forgæves.
Ilden nærmer sig. Vi må redde Xiao Qiao.
Først skal vi finde Cao Cao.
Alt er tabt.
Og det på grund af den forbandede kvinde.
Hun forpurrede vores angrebschance. Jeg slår hende ihjel!
Kom ikke et skridt nærmere!
Jeg dræber den heks!
Rør dig ikke!
Zhou Yu? Fyrst Zhou.
- Forræder. - Ti stille!
Du har at titulere mig "førsteminister".
Jeg havde aldrig troet, jeg skulle lide nederlag til et vindpust.
Det er himlens vilje.
Jeg havde aldrig troet, jeg skulle lide nederlag til en kop the.
For dig er krig ikke andet end en the-ceremoni.
Du har aldrig vidst, hvad du kæmpede for.
Kejseren har beordret mig til at nedkæmpe oprørere som jer.
Vi gør ikke oprør mod kejseren. Vi gør oprør mod dig.
Lille dreng... Det har været en fornøjelig jagt.
Skyd dog.
Jeg er kejserens førsteminister. Døden er for mild en straf for jer.
Hvis I sværger mig troskab, står det i min magt at benåde jer.
Knæl for mig!
Din tid er omme.
Læg dit sværd.
Dræb dem, Deres Nåde! Dræb dem alle sammen!
Xiao Qiao! Er I begge to uskadte?
Vi har det fint.
Vi har mistet alt, og det er din skyld!
Knæl for mig!
Knæl, og jeg vil skåne Xiao Qiao.
- Vi lader dig ikke røre hende. - Vi?
Mener du dem? Den samling rakkerpak?
De er mine venner.
I krig er ingen venner. I morgen vil de være dine fjender.
General!
- Skub hende ud! - Dø!
Storfyrste!
Kom I noget til?
Kom.
Forsvind.
Tag hjem, hvor det end er, du er kommet fra.
Ingen har sejret her i dag.
Af splittelse opstår enhed, og af enhed splittelse.
Verden er fuld af helte, men De er den, jeg frygter mest.
Du ville være en frygtindgydende fjende.
- Jeg må hellere vende hjemad. - Har du forstand på at dyrke jord?
Jeg plantede lotusblomster engang. De levede ikke ret længe.
Nu ikke så ydmyg. Du har skabt fred i vores land.
Igennem denne alliance har jeg fundet sande venner.
Denne oplevelse vil forblive i mit hjerte til evig tid.
Jeg vil heller aldrig glemme den.
Kongming! Lad nu ikke det føl vokse op og blive en stridshest.
Bare rolig.